CELEX: 62015TN0493
Language: lt
Date: 2015-08-26 00:00:00
Title: Byla T-493/15 P: 2015 m. rugpjūčio 26 d. Europos Komisijos pateiktas apeliacinis skundas dėl 2015 m. birželio 18 d. Tarnautojų teismo sprendimo byloje F-5/14 CX/Komisija

9.11.2015   
            
            
               LT
            
            
               Europos Sąjungos oficialusis leidinys
            
            
               C 371/26
            
         2015 m. rugpjūčio 26 d. Europos Komisijos pateiktas apeliacinis skundas dėl 2015 m. birželio 18 d. Tarnautojų teismo sprendimo byloje F-5/14 CX/Komisija
   
   (Byla T-493/15 P)
   (2015/C 371/29)
   Proceso kalba: prancūzų
   
      Šalys
   
   
      Apeliantė: Europos Komisija, atstovaujama J. Currall ir C. Ehrbar
   
      Kita proceso šalis: CX (Enghien, Belgija)
   
      Reikalavimai
   
   Apeliantė Bendrojo Teismo prašo:
   
               —
            
            
               panaikinti 2015 m. birželio 18 d. Tarnautojų teismo sprendimą byloje F-5/14, CX/Komisija,
            
         
               —
            
            
               grąžinti bylą Tarnautojų teismui, kad šis priimtų sprendimą dėl kitų ieškinio pagrindų,
            
         
               —
            
            
               atidėti klausimo dėl bylinėjimosi išlaidų nagrinėjimą.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė remiasi keturiais pagrindais.
   
               1.
            
            
               Pirmasis apeliacinio skundo pagrindas, susijęs su medicininėje išvadoje, pateiktoje per drausminę procedūrą, padarytomis klaidomis, susijusiomis su: i) taisyklių dėl įrodinėjimo naštos, ii) Europos Sąjungos pareigūnų tarnybos nuostatų (toliau – Tarnybos nuostatai) IX priedo, iii) Tarnybos nuostatų 59 straipsnio ir iv) Tarnautojų teismo kompetencijos pažeidimu.
            
         
               2.
            
            
               Antrasis apeliacinio skundo pagrindas, susijęs su sutampančių įrodymų visumos sąvoka, pagrįstas įrodymų valdymo pareigų apimties pažeidimu ir motyvavimo trūkumais.
            
         
               3.
            
            
               Trečiasis apeliacinio skundo pagrindas, susijęs su teisės klaida aiškinant rūpestingumo pareigą, nes Tarnautojų teismas nusprendė, kad Komisija, remdamasi įrodymais, kuriuos ji turėjo priimdama ginčijamą sprendimą, pažeidė savo rūpestingumo pareigą, kai nepakvietė ieškovo pirmojoje instancijoje (nustatydama trečią datą), nes, pirma, faktinės aplinkybės, kuriomis remtasi, buvo pakankamai senos, antra, pareigūnas buvo laikinojo nedarbingumo atostogose, ir, trečia, advokatas antrą kartą atmetė šaukimą.
            
         
               4.
            
            
               Ketvirtasis apeliacinio skundo pagrindas, susijęs su motyvavimo klaidomis, kalbant apie teisės būti išklausytam pažeidimo ir faktinių aplinkybių faktinio netikslumo padarinius; Tarnautojų teismas rėmėsi faktiškai netiksliais įrodymais, kad prieitų prie išvados, jog ieškovo pirmojoje instancijoje išklausymas galėjo turėti įtakos skundžiamam sprendimui.